Falcon (rakettiperhe)

Falcon-rakettiperhe on SpaceX:n kehittämä joukko kantoraketteja. Yritys kehittää, valmistaa ja laukaisee raketteja. Operatiivisessa käytössä vuonna 2020 on keskiraskas Falcon 9 Block 5. Raketit on alusta alkaen suunniteltu uudelleenkäytettävyys ja miehitetyt lennot silmällä pitäen. Kehitysvaiheessa raketit ovat käytännössä olleet kuitenkin kertakäyttöisiä. Maaliskuussa 2017 SpaceX saavutti ensimmäisen vaiheen uudelleenkäytettävyyden ensimmäistä kertaa ikinä avaruustoiminnan historiassa. Ensimmäinen miehitetty lento Crew Dragon Demo-1 tapahtui vuonna 2019.

Keskiraskaan Falcon 9:n lisäksi rakettiperheeseen kuuluva raskas Falcon Heavy teki ensilentonsa helmikuussa 2018.

Spacex:n suunnitelmana on korvata Falcon-raketit kehitteillä olevalla SpaceX Starshipillä.

Luettelo

Raketit 
Falcon 1 – käytössä 2006–2009
Falcon 9
Falcon 9 v1.0 – käytössä 2010–2013 
Falcon 9 v1.1 – käytössä 2013–2015
Falcon 9 v1.2 Full Thrust – käytössä 2015– 
Block 3 – Ensimmäinen v1.2 -versio
Block 4 – Toinen v1.2 -versio
Block 5 – Kolmas v1.2 -versio. Uusin versio Block 5 käytössä toukokuusta 2018 alkaen. Ensimmäinen miehitetyissä laukaisuissa käytetty versio. Block 5:n on tarkoitus olla raketin viimeinen versio.
Falcon Heavy – käytössä 2018–

Rakettimoottorit
Merlin
 Merlin 1A
 Merlin 1B
 Merlin 1C
 Merlin Vacuum (1C)
 Merlin 1D
 Merlin Vacuum (1D)
Kestrel
Drago
SuperDrago
Raptor

Falcon 1 

Falcon 1 oli SpaceX:n ensimmäinen kantoraketti. Sen ensimmäinen laukaisu 24. maaliskuuta 2006 epäonnistui kuten kaksi seuraavaakin. Neljäs ja viides laukaisu onnistui. Falcon 9 sarja korvasi pian Falcon 1:n, osin koska rahdit joihin Falcon 1 soveltui voidaan laukaista Falcon 9:n sivukuormana. Falcon 1: kapasiteetti on 670 kg matalalle maan kiertoradalle.

Falcon 9

Versiot
Falcon 9 v1.0 on ensimmäinen operatiivinen versio raketista. Sitä käytettiin 5 kertaa vuosina 2010-2013. Versio on poistunut käytöstä. 

Falcon 9 v1.1 on toinen operatiivinen versio raketista. Version ensimmäinen laukaisu oli 29. syyskuuta 2013. Falcon 9 v1.1 epäonnistui kerran, kesällä 2015 raketti ja kuorma tuhoutuivat kesken lennon SpaceX CRS-7. Tämän jälkeen sillä suoritettiin vielä yksi onnistunut laukaisu kunnes sen korvasi kokonaan uudempi malli.

Falcon 9 v1.2 (myös nimellä Falcon 9 Full Thrust) on uudempi versio raketista. Sillä saavutettiin ensimmäistä kertaa ikinä ensimmäisen vaiheen uudelleenkäytettyvyys maaliskuussa 2017 lennolla SES-10. Yksi v1.2 on tuhoutunut, tankkauksen yhteydessä syyskuussa 2016 AMOS-6.  v1.2:n historia jakaantuu edelleen kolmeen eri vaiheeseen. Block 3 on sen ensimmäinen v1.2 -versio ja toinen Block 4. Kolmas v1.2-version edellen aktiivisessa käytössä oleva Block 5. Käytössä toukokuusta 2018 alkaen.

Huomattavasti raskaampaa Falcon Heavyä kehitetään Falcon 9:n pohjalta.

Lentohistoria

Falcon 9 nousi kiertoradalle ensi kertaa 8. joulukuuta 2010. Toisella lennolla, COTS Demo Flight 1, mukana oli Dragon-kapseli, joka kiersi lennolla kaksi kiertorataa. Kolmannella lennolla, COTS Demo Flight 2,  25. toukokuuta 2012 Falcon 9 vei Dragon-rahtialuksen ISS:lle . ISS-lentojen lisäksi Falcon 9:ää on käytetty satelliittien laukaisuun geostationaariselle radalle ja maan matalalle kiertoradalle. Rakettia on suunniteltu alusta alkaen myös miehitettyihin laukaisuihin soveltuvaksi ja sitä onkin tarkoitus käyttää myös miehitetyn Dragon-version kanssa.

Tammikuuhun 2014 mennessä Falcon 9 on lentänyt kahdeksan lentoa, joista kaikki ovat olleet onnistuneita.

Helmikuuhun 2022 mennessä Falcon 9 on lentänyt 139 lentoa, joista yksi on epäonnistunut. Epäonnistunut lento oli vuonna 2015 ja lisäksi oli ennen lentoa tapahtunut epäonnistunut testi vuonna 2016.

Uudelleenkäytettävän raketin kehitysohjelma 

SpaceX kehittää uudelleenkäytettävää rakettia Falcon 9:stä. Kehitysohjelmaa tehdään operatiivisten lentojen yhteydessä. Uudelleenkäytön ensimmäisessä vaiheessa eli ensimmäisen vaiheen hallitussa laskeutumisessa ja haltuunotossa onnistuttiin maaliskuussa 2016 laukaisulla Falcon 9 laukaisu 24. Tämä laskeutui maa-alustalle lähelle laukaisupaikkaa. Seuraava onnistunut talteenotto tapahtui jo merellä olevalle lautalle, laukaisulla SpaceX CRS-8. Vajaa vuotta myöhemmin SpaceX laukaisi onnistuneesti CRS-8 laukaisussa käytetyn ensimmäisen vaiheen laukaisussa SES-10.

Tekniset tiedot

Katso myös 
*Falcon 1
 Luettelo Falcon 9:n laukaisuista
SpaceX Dragon

Lähteet

Aiheesta muualla 
http://www.spacex.com/falcon9